Ons sal waarskynlik in die volgende week `n draai maak by Orpen Wapens en Oom Ossie vra om die gelukkige wenner vir die geweer te trek uit die inskrywings wat ons ontvang het sodat ons die pragtige pasmaak 9,3 aan die wenner kan oorhandig.
Baie dankie aan ons hoofborg, Dave Sheer, Pretoria vir die borgskap van R20 000 aan die kampioenspan. Geskenkbewyse ter waarde van R30 000 is met behulp van ander donasies by die Humansdorp Koöperasie gekoop en ons bedank die Koöperasie vir hulle samwerking in die verband. SA Jagters-lede kan gerus die twee wapenhandelaars ondersteun en hulle so bedank vir hulle bydrae tot SA Jagters.
Lede het nog kans tot einde September om nog foto’s vir ons foto kompetisie in te stuur. Daar is weer `n nuwe kamera as prys vir die algehele wenner beskikbaar. Lees gerus hier hoe om in te skryf. Die finaliste vir Augustus kan hier op die webwerf gesien word. Die wenners sal hul sertifikate op hulle elektroniese profiel op die stelsel ontvang.
Ons weet wel dat die inhandig van wapens gestop is deur die interdik wat GOSA bekom het. Die Polisie het reeds aansoek gedoen om verlof tot appèl teen die interdik.